b'\n_START_ARTICLE_\nMacGuffin\n_START_PARAGRAPH_\nMacGuffin je izraz, ki ga je izoblikoval Alfred Hitchcock. Z njim ozna\xc4\x8duje naklju\xc4\x8dne objekte ali osebe, katerih edina naloga v filmu je, da vodijo zgodbo; MacGuffini so sami po sebi nezanimivi in skoraj\xc2\xa0\xc2\xbbprazni\xc2\xab\xc2\xa0objekti/subjekti. Predvsem v kriminalkah in srhljivkah je MacGuffin, poleg klasi\xc4\x8dnega Whodunit (mrzli\xc4\x8dno iskanje storilca), raz\xc5\xa1irjeno sredstvo za vzdr\xc5\xbeevanje napetosti skozi film._NEWLINE_Tipi\xc4\x8dni MacGuffin je na primer dokument (s tajno formulo, pomembnimi podatki ali informacijami o ilegalnih poslih), ki se znajde v rokah bolj ali manj nevpletene osebe. Ali pa torba z izkupi\xc4\x8dkom ropa banke. Za zgodbo je to\xc4\x8dna vsebina dokumenta ali koli\xc4\x8dina denarja v torbi skorajda nepomembna. Zgodba se osredoto\xc4\x8di na odnos med lovcem in njegovim plenom, ki je posledica menjave lastnika MacGuffina. To povzro\xc4\x8di dramati\xc4\x8dne situacije, pri katerih se gledalec poistoveti z lovljenim.'